Алматының әкімі кім болады?
"Алматының әкімі кім болады?" | "https://abai.kz/post/18870"
TITLE: Алматының әкімі кім болады?
URL: https://abai.kz/post/18870
META: "Алматының әкімі кім болады?" | "https://abai.kz/post/18870"
DATE: 14.03.2014
AUTHOR(s): Абай-Ақпарат
TOTAL WORDS: 322
TEXT: «Демократиялық Қазақстан» қозғалысының белсенділері Алматы қаласының әкімі Дариға Назарбаева болса дейді. Керек десеңіз олар халықтық сайлау комитетін құрып, қала басшылығына кандидатттардың тізімін белгілеп те қойған көрінеді. Олар: Дариға Назарбаева Балташ Тұрсынбаев Иманғали Тасмағамбетов Мэлс Елеусізов Сергей Дуванов Ахметжан Есімов Қырымбек Көшербаев Бір қызығы, «Демократиялық Қазақстан» қозғалысының белсенділері өздері кандидаттар тізіміне енгізіп қойған қазіргі Алматы әкімі Есімовті орнынан алу туралы мәселе көтеретін митинг өткізуге рұқсат беруін сұрап әкімшілікке өтініш жазыпты. Бастамашыл топтың басы-қасында жүрген Мұрат Телебеков дейтін әйгілі адам митинг 23 наурыз күні өтеді депті. Ал, бұ кісілерге Есімов неге жақпай қалды десеңіз, әкім білім саласындағы жемқорлықты тыя алмай отыр екен. Алайда жемқорлықпен күресе алмайтын әкім «Демократиялық Қазақстанның» тізіміне еніп, үміткерлердің қатарында тұр. Сонда бұл не? Біздіңше бұл – қалалық әкімшіліктің арзан қулығы. Себебі, Украинадағы жағдайға байланысты іштей толқу үстіндегі қоғам мереке күндері халық көп жиналатын жерлерде сыр беріп қалуы мүмкін деген үрейден Алматы қаласының әкімшілігі жұрттың назарын басқа жаққа аудармақ болып осындай әңгіме тарқатып отырса керек. «Демократиялық Қазақстан» қозғалысының белсенділері Алматы қаласының әкімі Дариға Назарбаева болса дейді. Керек десеңіз олар халықтық сайлау комитетін құрып, қала басшылығына кандидатттардың тізімін белгілеп те қойған көрінеді. Олар: Дариға Назарбаева Балташ Тұрсынбаев Иманғали Тасмағамбетов Мэлс Елеусізов Сергей Дуванов Ахметжан Есімов Қырымбек Көшербаев Бір қызығы, «Демократиялық Қазақстан» қозғалысының белсенділері өздері кандидаттар тізіміне енгізіп қойған қазіргі Алматы әкімі Есімовті орнынан алу туралы мәселе көтеретін митинг өткізуге рұқсат беруін сұрап әкімшілікке өтініш жазыпты. Бастамашыл топтың басы-қасында жүрген Мұрат Телебеков дейтін әйгілі адам митинг 23 наурыз күні өтеді депті. Ал, бұ кісілерге Есімов неге жақпай қалды десеңіз, әкім білім саласындағы жемқорлықты тыя алмай отыр екен. Алайда жемқорлықпен күресе алмайтын әкім «Демократиялық Қазақстанның» тізіміне еніп, үміткерлердің қатарында тұр. Сонда бұл не? Біздіңше бұл – қалалық әкімшіліктің арзан қулығы. Себебі, Украинадағы жағдайға байланысты іштей толқу үстіндегі қоғам мереке күндері халық көп жиналатын жерлерде сыр беріп қалуы мүмкін деген үрейден Алматы қаласының әкімшілігі жұрттың назарын басқа жаққа аудармақ болып осындай әңгіме тарқатып отырса керек. Қала халқынан қорқатын қала әкімшілігі... Күлеміз бе, жылаймыз ба? Abai.kz
